mám teda ešte šancu aj pri zistenej azoospermii počať vlastné dieťa?
azoospermiu je pri snahe otehotnieť potrebné riešiť v centre asistovanej reprodukcie. podrobnejším vyšetrením spermiogramu je niekedy možné aj u pánov so zistenou azoospermiou nájsť malý počet spermií. na umelé otehotnenie je potrebná jedna kvalitná spermia na oplodnenie jedného kvalitného vajíčka.
u pánov s potvrdenou azoospermiou je možné zvažovať aj operačné riešenie – hľadanie spermií v semenníkoch, alebo v nadsemenníkoch.
operácia mesa/tese je relatívne jednoduchá operácia, krátkym rezom na miešku (z malej časti tkaniva semenníka alebo nadsemenníka) sa vyhľadávajú mikroskopicky spermie. nájdené spermie je možné použiť na oplodnenie vajíčok partnerky alebo zamraziť. v našom centre máme úspešnosť nájdenia spermií pri operácii tese 63 %.ak pri operácii nenájdeme žiadne spermie, alebo ak sa pár rozhodne otehotnieť s použitím spermií od anonymného darcu, je možné realizovať insemináciu alebo ivf s použitím darcovských spermií. darca spermií je anonymný, 100 % – ne zdravý, má opakovane zrealizované zdravotné testy.